אונקיית זהב האריסון

**אונקיית זהב האריסון**, מיוצג בידי האמוג'י **🌝**, היא ישות סוריאל שמתחרה בעונה הראשונה של מירוץ הסוריאל של רוליפולי. האריסון ידועה בנטייה שלה לצעוק ולחזור על מילים שהיא אומרת שוב ושוב, לעיתים בסדר אקראי. היא מדברת בצורה משונה ויש לה קול צרוד. היא מרבה להגיד משפטים שמכילים דימוי שנראה הגיוני אך לבסוף אינו. במהלך העונה, אונקיית זהב ומיטקה לחת סומנו כמתמודדות בכירות לניצחון במירוץ, ונוצרה יריבות ביניהן שהתייחסו אליה רבות במהלך התוכנית והמשיכה גם לאחר שלחת הודחה במקום השביעי.

לאונקיית זהב היסטוריה טובה בתחרות, והיא זכתה באתגרים ברי-התקטונת בפרקים 3 ו-4, והאתגרים ברי-התגדולת בפרק 4 ו-6.

## השתתפות במירוץ הסוריאל של רוליפולי

אונקיית זהב האריסון משתתפת בעונה הראשונה של מירוץ הסוריאל של רוליפולי. מקומה בעונה עדיין לא ידוע.

### כניסה למירוץ

**הוראות במה**: "אונקיית זהב נכנסת לתוך חדר האמת ומביטה בעיניים של פנחס. היא מתקרבת אליו בצעדים כבדים ולבסוף משחררת צעקה איומה לעברו"

**קונפשיונל ראשון**: "אני אונקיית זהב. אני אוחזת בדעות שאני חושבת. ועעעעעע - כמה אמת בשבע אותיות פשוטות. אל תשפוט אף אדם לפי מספר בני האדם שהוא. זה המוטו שלי! זה! זה המוטו! זה המוטו שלי!"

### חמשירים

בפרק הראשון של העונה, "חמשירים", המתמודדים התבקשו לכתוב חמשירים, שנשפטו בידי כותב החמשירים הידוע או. הנרי.

בפרק זה, אונקיית זהב עלתה לבמה לבושה באלפיים עניבות שחורות קטנות והינומה. היא החזיקה זר ורדים, אותו היא אוכלת פרח אחר פרח, ואז שרפה את ההינומה שלה בעזרת מצת שהיא הוציאה מבין העניבות. היא הציגה את החמשיר "אני היא ברת-התמל°כת / בסוף תהיה לי תנצ°חת / כדאי שתברח / כי אני אנצח / במירוץ הליצנוסבוכת". היא בתחילה טענה שהיא לא כתבה אותו אלא הורידה אותו מהאינטרנט, אבל לבסוף הודתה שהיא זו שהעלתה אותו לאינטרנט מלכתחילה. בסיום הפרק, נחשף שאונקיית זהב מוגנת מפני הדחה.

### היה הגיבור של עצמך

בפרק השני של העונה, "היה הגיבור של עצמך", ישויות הסוריאל התבקשו לבצע משימות בנושא גבורה. בפרק זה, אונקיית זהב הגתה את משפט המחץ "בכי רע".

#### **אתגר בר-תקטונת**

באתגר בר-התקטונת, הישויות התבקשו להשתמש בקסמים ובכוחות העל שלהם בכדי לדחוף "גולה" (כדור ברזל) כמה שיותר רחוק. המנצח באתגר זכה לבחור איזו ישות תגלם איזו מפלגה באתגר בר-התגדולת. בחצי הגמר, אונקיית זהב התמודדה נגד אור לוג-אין. בעוד שניסתה לעודד את הכדור לנוע קדימה, היא התבלבלה בעת אמירת המונח "חזיז ורעם" ואמרה במקום זאת "רעים וחזז". הכדור התבלבל מהוראותיה של אונקיית זהב וברח ממנה והיא עלתה לגמר. היא ניסתה להגיד שוב "רעים וחזז" בגמר, אבל לבסוף ויתרה על ניצחון במשימה. היא הגיע חמישית מתוך שישה מתמודדים בגמר, ולא זכתה באתגר.

#### **אתגר בר-תגדולת**

באתגר בר-התגדולת, הישויות גילמו נציגי מפלגות בכנסת הישראלית. אונקיית זהב עלתה לבמה לאתגר זה לבושה ביריעת לבד ענקית בצבע אפור דלוח. פניה היו אדישות לחלוטין והיא לא הזיזה את מבטה בכלל ולו לשבריר שנייה. היא גילמה את מפלגת יהדות התורה, והמצע שלה היה להנחיל את עשרת הדיברות (שהיא המציאה) לתוך התודעה. לאחר התייעצות השופטים נחשף שאונקיית זהב לא ניצחה באתגר, אבל היא קיבלה ביקורות חיוביות מרוליפולי.

### מבט אל העבר

בפרק השלישי של העונה, "מבט אל העבר", ישויות הסוריאל טיילו בציר הזמן ופגשו דמויות היסטוריות. בפרק זה התגלה שאונקיית זהב הייתה חברה בקבינט של ניקסון ב-1973, מה שאומר ככל הנראה שהיא בת 60 ומעלה, ולא 11 כפי שנטען בפרק הראשון.

#### **אתגר בר-תקטונת**

באתגר בר-התקטונת, הישויות התבקשו לחזור בזמן לנקודה לבחירתם ולנסות להציל כמה שיותר חיים. הישות שהצילה הכי הרבה בני אדם ניצחה באתגר וקיבלה נקודות בונוס באתגר בר-התגדולת. הטקטיקה של אונקיית זהב הייתה להוציא מחוץ לחוק את ההפלות, מה שהציל 148,980 חיים. אונקיית זהב ניצחה באתגר.

#### **אתגר בר-תגדולת**

באתגר בר-התגדולת, הישויות פגשו דמות היסטורית לבחירתם וניהלו איתה שיחה. הישות שניהלה את שיחת הסוריאל הפורייה ביותר ניצחה. היא עלתה לבמה עם חביות מושחלות על שתי ידיה, לבושה במסכה של PSY מהשיר גנגנאם סטייל. היא לבשה חולצה של מכבי שעריים ומכנסיים שעשויים מאסבסט. היא רצתה לפגוש את אריסטו, אבל בטעות חזרה לשנה שבה הוא כבר היה מת, ולכן דיברה עם ארון הקבורה שלו במקום. בסיום הפרק, אונקיית זהב שוב קיבלה ביקורות חיוביות, אבל לא זכתה באתגר.

### משחק המנוף

בפרק הרביעי של העונה, "משחק המנוף", ישויות הסוריאל ביצעו משימות שהיו קשורות לקומדיה.

#### **אתגר בר-תקטונת**

באתגר בר-התקטונת, הישויות התבקשו לספר בדיחה בפורמט של שאלה ותשובה. הבדיחה של אונקיית זהב הייתה: "מה נמוך, מצחיק ויכול לשאת משקל כבד פי עשר ממשקל גופו? הדמות הספרותית בילבי גרב ברך". היא זכתה באתגר ובטלפון הביתה.

#### **טלפון הביתה**

אונקיית זהב בחרה להתקשר לאמא שלה, אונכייאצה האריסון, ולספר לה על החוויה שלה בתוכנית. אונכייאצה צעקה עליה, הביעה אהדה כלפי ינואר פברואר מרץ שהודחה בפרק הקודם, ולבסוף ניתקה כאשר בתה התנהגה בחוסר נועם כלפי חבריה לתוכנית.

#### **אתגר בר-תגדולת**

באתגר בר-התגדולת, הישויות בחרו דמות מפורסמת לגלם בשעשועון הטלוויזיה "מוח על האש". אונקיית זהב גילמה כיכר לחם. בסיום הפרק, הוכרז שאונקיית זהב - הדמות היחידה שגילמה דמות שהיא חפץ דומם - זכתה באתגר ותהיה חסינה מפני הדחה בפרק הבא.

### זה רק משחק

בפרק החמישי של העונה, "זה רק משחק", ישויות הסוריאל ביצעו משימות שהיו קשורות למשחק ותיאטרון.

#### **אתגר בר-תקטונת**

באתגר בר-התקטונת, הישויות השתתפו בסצנה אחד-על-אחד עם השחקנית שירה נאור בסיטואציות אינדיבידואליות שרוליפולי סיפק. בסצנה, אונקיית זהב שיחקה מנהל גן חיות ושירה נאור שיחקה עובד בגן החיות שמבקש העלאה בשכר. אונקיית זהב הגיעה במקום השלישי באתגר, עם ציון של 6.5 מתוך 10.

#### **אתגר בר-תגדולת**

באתגר בר-התגדולת, "אלתור אלפביתי", כל שמונה הישויות השתתפו באותה סצנה וכל שורה שנאמרה הייתה צריכה להתחיל באות שאחרי האות בה השורה הקודמת התחילה. לאחר התייעצויות השופטים, רוליפולי ביקר את הופעתה של אונקיית זהב, אבל היא לא הייתה בסכנת הדחה.

### קרא, קרא, קרא

בפרק השישי של העונה, "קרא, קרא, קרא", ישויות הסוריאל ביצעו אתגר בר-תקטונת בנושא קריאה ואתגר בר-תגדולת בנושא כתיבה.

#### **אתגר בר-תקטונת**

באתגר בר-התקטונת, שבע הישויות התבקשו לקרוא (או לקרוע) אחד את השני - כלומר להעליב בידידותיות ובאופן שנון תוך ציון הפגמים של הישות אליה מדברים. באתגר זה, הקהל בבית הצביע, והמנצח קיבל נקודות בונוס באתגר בר-התגדולת. אונקיית זהב קיבלה 7 קולות וסיימה במקום השני באתגר, מתחת לאור לוג-אין.

#### **אתגר בר-תגדולת**

באתגר בר-התגדולת, הישויות היו צריכות לחשוב על רעיון לספר, לעצב לו כריכה קדמית ואחורית, כולל כותרת, תת-כותרת, ותקציר עלילה. אונקיית זהב עלתה לבמה רכובה על היפופוטם במשקל 1.7 טון, לו היא הדביקה 15 זוגות עיניים מפלסטיק על כל אזורי הפנים שגרמו לזה להיות לא ברור איפה העיניים האמיתיות שלו. אונקיית זהב הייתה עטופה בסיסמאות בחירות מקמפיינים פוליטיים משנות ה-90 והאלפיים, אליהם היו מודבקים שישה כיכרות לחם שציירו פס לאורך הבטן שלה. באתגר, היא כתבה ספר בשם "היום הכי טוב! הכי יום טוב! הטוב הכי יום! יום טוב!!! טוב" (ראשי תיבות היהכטהכיטהטהכייט"ט), ביוגרפיה שלה ביקום מקביל בו מיטקה לחת לא ניצחה טכנית במרתון טוניס 2014.

### גברתי וגבירותיי, מהפך

בפרק השביעי של העונה, "גברתי וגבירותיי, מהפך", ישויות הסוריאל ביצעו משימות בנושא מהפך.

#### **אתגר בר-תקטונת**

באתגר בר-התקטונת, שש הישויות היו צריכות לעצב כובע ולהניח אותו על הראש של אחד משישה קפלופובים. אונקיית זהב ניסתה להניח את הכובע שלה על אליה, שטענה שהכובע היה ססגוני, אבל לא הצליחה, ולכן לא זכתה באתגר.

#### **אתגר בר-תגדולת**

באתגר בר-התגדולת, הישויות היו צריכות להפוך את הקפלופובים מהאתגר בר-התקטונת לישויות סוריאל. עליהן היה לתת להם שם, להדריך אותם כיצד לדבר עם השופטים, ולהלביש אותם בלבוש סוריאליסטי. לילי מון, שזכתה באתגר בר-התקטונת, הצמידה קפלופוב לכל ישות סוריאל. אונקיית זהב קיבלה את אריק, לו קראה "אריח זהב האריסון", והעלתה אותו לבמה לבוש בשמלה שכיסתה את כל גופו, שהייתה צבועה בפסים אנכיים ואופקיים שזוהרים בצבעי הקשת. על השמלה הייתה לו עליונית שעשויה מבייקון. הוא אכל אחת מרצועות הבייקון, ואז צעק על חבר השופטים מילים אקראיות, כמו גם ניהל עם היידי קלום שיחה קצרה על תקבולות כיאסטיות. בסיום האתגר, אונקיית זהב קיבלה ביקורות שליליות אבל לא הייתה מועמדת להדחה.

### המחזמרוליפולי

בפרק השמיני של העונה, "המחזמרוליפולי", ישויות הסוריאל כתבו וביצעו מחזמר.

#### **אתגר בר-תקטונת**

באתגר בר-התקטונת, כל אחת מחמש הישויות הוציאה מהקיר בובת יד בדמות ישות אחרת שנותרה במירוץ, והישויות התבקשו לחקות אחת את השנייה. אונקיית זהב הוציאה מהקיר בובה בדמותו של בוא תגזים, וחיקתה אותו באופן שזיכה אותה במקום השלישי באתגר.

#### **אתגר בר-תגדולת**

באתגר בר-התגדולת, הישויות השתתפו במחזמרוליפולי, מחזמר שנכתב על ידיהן. בנוסף, הן עיצבו תלבושת שמייצגת אחת מחמש התכונות שהופכות ישות סוריאל לפורייה (מקוריות, וכחנות, נחישות, גמישות וודאות). אונקיית זהב, שהלבוש שלה ייצג את התכונה מקוריות, עלתה לבמה לבושה בגופייה ירוקה וחצאית ורודה, מכוסה במאה פלסטרים שהיו מסודרים על גופה באופן אקראי למראה. על ראשה היה פלופלור שהסתובב מאוד מהר והקרין על הקיר של חדר הנברשות שומר מסך שהיה מורכב מכמה וכמה פריימים: תמונה של מסטיק אבטיח, WordArt של המילה "צ'אנסים", ציור שמן של תפוח זהב האריסון ז"ל, תמונה של גרון הודו מתבשל בתנור, ועוד. במחזמרוליפולי, היא שרה שיר בשם "צלחת מלאה בעיניים". במקור, היא התבקשה לגלם במחזמר את ישות הסוריאל המעודנת, אבל החליטה לוותר על המשימה לחלוטין ושרה שיר שהיה מורכב מדברים אקראיים ולא היה בו שום היגיון רציף.